आप बेकार ही परेशान हो रहे हैं. अगर आप एकदूसरे को चाहते हैं तो उस के ऐडजस्ट न करने का सवाल ही नहीं उठता. उसे आप के घर का माहौल अवश्य पसंद आएगा. आप उसे अपने परिवार के रीतिरिवाजों, तौरतरीकों के बारे में बताएं. घर में साथ रहने के फायदे गिनवाएं. जहां तक आप के और उस के आर्थिक स्तर का सवाल है, उस ने आप के बारे में सबकुछ जानते हुए ही आप से शादी करने का निर्णय लिया होगा. इसलिए बेफिक्र हो कर अपनी शादी की योजनाएं बनाएं और भविष्य में जब कोई मुश्किल आए, एकदूसरे के प्यार के सहारे उस का हल निकालें.